PATVIRTINTA

 Vilniaus rajono savivaldybės tarybos

 2019 m. spalio 25 d. sprendimu Nr. T3- 371

**DANTŲ PROTEZAVIMO PASLAUGŲ IŠLAIDŲ KOMPENSAVIMO IŠ VILNIAUS RAJONO SAVIVALDYBĖS BIUDŽETO TVARKOS APRAŠAS**

**I SKYRIUS**

 **BENDROSIOS NUOSTATOS**

 1. Dantų protezavimo paslaugų išlaidų kompensavimo iš Vilniaus rajono savivaldybės (toliau – Savivaldybės) biudžeto tvarkos aprašas (toliau – Aprašas) reglamentuoja asmenų teisę į dantų protezavimo paslaugas, kompensuojamas iš Savivaldybės biudžeto lėšų, dantų protezavimo paslaugų išlaidų kompensavimo, finansavimo bei atskaitomybės tvarką.

 2. Apraše vartojamos sąvokos ir jų apibrėžtys:

 2.1. **Dantų protezavimas** – asmens sveikatos priežiūros paslaugos, apimančios visus veiksmus ir priemones, t. y. specialistų darbą ir kitus veiksmus, reikalingus minimaliai kramtymo funkcijai atkurti bei medžiagas, naudojamas dantų protezams pagaminti ir pritaikyti (įdėti).

 2.2. **Dantų protezas** – dirbtinis trūkstamų dantų ar juos laikančių struktūrų standartinis (gaminamas gamykloje) arba individualus (gaminamas pagal gydytojo odontologo užsakymą dantų protezų laboratorijoje ar paties gydytojo odontologo) pakaitalas.

  3. Savivaldybės taryba kiekvienais metais numato tikslines lėšas Savivaldybės gyventojų dantų protezavimo paslaugoms finansuoti.

 4. Savivaldybės skirtomis tikslinėmis lėšomis mokama už Vilniaus rajone gyvenamąją vietą deklaravusiems gyventojams, turintiems teisę į dantų protezavimo paslaugas, kompensuojamas iš Savivaldybės biudžeto lėšų, suteiktas dantų protezavimo paslaugas.

**II SKYRIUS**

**ASMENYS, TURINTYS TEISĘ GAUTI KOMPENSUOJAMAS**

**DANTŲ PROTEZAVIMO PASLAUGAS**

 5. Teisę į dantų protezavimo paslaugas, kompensuojamas iš Savivaldybės biudžeto lėšų, turi privalomuoju sveikatos draudimu apdrausti, gyvenamąją vietą Vilniaus rajono savivaldybės teritorijoje deklaravę, neturintys teisės į dantų protezavimo paslaugas, kompensuojamas iš Privalomojo sveikatos draudimo fondo (toliau – PSDF) biudžeto lėšų, darbingo amžiaus asmenys, jeigu:

 5.1. vidutinės pajamos vienam iš bendrai gyvenančių asmenų arba vienam gyvenančiam asmeniui neviršija 2 valstybės remiamų pajamų dydžių per mėnesį;

 5.2. dirba arba nedirba dėl objektyvių priežasčių (mokosi, augina mažamečius vaikus, ieško darbo per užimtumo tarnybą ir kt.).

 6. Dantų protezavimo paslaugos teikiamos Aprašo 5 punkte išvardytiems asmenims, kai burna yra sanuota ir paruošta dantų protezavimui.

**III SKYRIUS**

**DANTŲ PROTEZAVIMO PASLAUGŲ IŠLAIDŲ KOMPENSAVIMO TVARKA**

 7. Dantų protezavimo paslaugas, kurių išlaidos kompensuojamos iš Savivaldybės biudžeto, teikia VšĮ Vilniaus rajono savivaldybės centrinė poliklinika (toliau – VRCP), sudariusi su Savivaldybės administracija Biudžeto lėšų naudojimo sutartį (toliau – Sutartis).

 8. VRCP privalo turėti licenciją verstis asmens sveikatos priežiūros veikla bei teikti odontologinės priežiūros (pagalbos) ir (ar) burnos priežiūros paslaugas.

 9. VRCP iš Savivaldybės biudžeto lėšų teikia dantų protezavimo paslaugas, aprašytas Dantų protezavimo paslaugų išlaidų kompensavimo iš Privalomojo sveikatos draudimo fondo biudžeto tvarkos aprašo, patvirtinto Lietuvos Respublikos sveikatos apsaugos ministro 2005 m. lapkričio 21 d. įsakymu Nr. V-890 (Lietuvos Respublikos sveikatos apsaugos ministro 2018 m. gruodžio 21 d. įsakymo Nr. 1490 redakcija) 5 ir 6 punktuose.

 10. Dantų protezavimo paslaugų išlaidų vienam asmeniui kompensuojama suma negali viršyti Dantų protezavimo paslaugų išlaidų kompensavimo iš Privalomojo sveikatos draudimo fondo biudžeto tvarkos aprašo, patvirtinto Lietuvos Respublikos sveikatos apsaugos ministro 2005 m. lapkričio 21 d. įsakymu Nr. V-890 (Lietuvos Respublikos sveikatos apsaugos ministro 2018 m. gruodžio 21 d. įsakymo Nr. 1490 redakcija) 8 punkte nustatytus bazinius dydžius.

 11. Dantų protezavimo paslaugų išlaidos kompensuojamos iš Savivaldybės biudžeto asmenims pagal faktines dantų protezavimo išlaidas, neviršijant Dantų protezavimo paslaugų išlaidų kompensavimo iš Privalomojo sveikatos draudimo fondo biudžeto tvarkos apraše patvirtintų nustatytų bazinių dydžių.

 Jei faktinės dantų protezavimo išlaidos buvo didesnės, nei nustatyta kompensuojamoji suma, likusią dalį asmuo turi sumokėti pats.

 12. Dantų protezavimo paslaugos kompensuojamos tik visiškai baigus dantų protezavimą.

 13. Savivaldybė kompensuoja VRCP dantų protezavimo paslaugų išlaidas, vadovaudamasi Sutartimi.

 14. VRCP už tikslinių lėšų panaudojimą atsiskaito sutartyje numatyta tvarka.

 15. Sutartyje, be kitų sąlygų, turi būti numatytas VRCP įsipareigojimas informuoti asmenis apie dantų protezavimo paslaugas, kurių teikimo išlaidas kompensuoja Savivaldybė.

 16. Aprašo 5 punkte išvardyti asmenys, pageidaujantys gauti kompensuojamas dantų protezavimo paslaugas iš Savivaldybės biudžeto lėšų, dėl dantų protezavimo pagrįstumo įvertinimo turi kreiptis į VRCP gydytoją odontologą.

 17. Konsultacijos metu gydytojas odontologas, nustatęs, kad asmuo atitinka šio Aprašo 5 punkte bei Dantų protezavimo paslaugų išlaidų kompensavimo iš Privalomojo sveikatos draudimo fondo biudžeto tvarkos aprašo 5 ir 6 punktuose nurodytus kriterijus ir dantų protezavimas jam yra būtinas, siūlo pacientui užpildyti Prašymo kompensuoti dantų protezavimo išlaidas iš Savivaldybės biudžeto lėšų formą (Aprašo 1 priedas).

 18. Asmuo Prašymą kompensuoti dantų protezavimo išlaidas iš Savivaldybės biudžeto lėšų pateikia Savivaldybės administracijos Socialinės rūpybos skyriui. Kartu su prašymu turi pateikti:

 18.1. asmens tapatybę patvirtinantį dokumentą;

 18.2. gydytojo odontologo arba gydytojų odontologų konsiliumo (kai yra nustatytas sudėtingesnio gydymo technologijos būtinumas) išvadą dėl dantų protezavimo reikiamumo (forma 027/a);

 18.3. pažymą apie gaunamas pajamas, išskyrus atvejus, kai Savivaldybės administracijos Socialinės rūpybos skyrius šiuos duomenis gauna iš valstybės ir žinybinių registrų bei valstybės informacinių sistemų;

 18.4. jei prašymą pateikia asmens atstovas, ─ asmens atstovavimą patvirtinantį dokumentą.

 Visų prašyme pateiktų duomenų teisingumą prašymą pateikęs asmuo patvirtina savo parašu.

 19. Asmenų, neapdraustų privalomuoju sveikatos draudimu ir (ar) neatitinkančių šio Aprašo reikalavimų, prašymai nepriimami.

 20. Savivaldybės administracijos Socialinės rūpybos skyriaus atsakingas darbuotojas registruoja gautus prašymus Socialinės paramos informacinėje sistemoje (toliau – SPIS) „Parama“, tikrina pareiškėjo pateiktų duomenų teisingumą SPIS duomenų bazėse, sudaro Asmenų, turinčių teisę į kompensuojamas dantų protezavimo paslaugas iš Savivaldybės biudžeto lėšų, sąrašą (toliau – Sąrašas) ir teikia jį tvirtinti Savivaldybės administracijos Socialinės rūpybos skyriaus vedėjui.

 21. Savivaldybės administracijos Socialinės rūpybos skyriaus vedėjo patvirtintas Sąrašas pateikiamas VRCP ir Savivaldybės administracijos Buhalterinės apskaitos skyriui.

 22. Sąrašas yra tęstinis, sudaromas atsižvelgiant tik į asmens prašymo užregistravimo datą, tikslinamas ir tvirtinamas kiekvieną einamųjų metų ketvirtį.

 23. Asmenų prašymai gauti kompensaciją už savo lėšomis atliktas dantų protezavimo paslaugas netenkinami.

**IV SKYRIUS**

**LĖŠŲ DANTŲ PROTEZAVIMO PASLAUGŲ IŠLAIDOMS KOMPENSUOTI APSKAITOS IR ATSKAITOMYBĖS TVARKA**

 24. Savivaldybės taryba, vadovaudamasi Vietos savivaldos įstatymu, Sveikatos sistemos įstatymu bei kitais teisės aktais, kiekvienais metais savivaldybės biudžete numato lėšas dantų protezavimo paslaugų išlaidoms kompensuoti.

 25. Savivaldybės administracijos Buhalterinės apskaitos skyrius pagal VRCP pateiktą sąmatą, neviršijant Savivaldybės tarybos paskirtos Savivaldybės gyventojų dantų protezavimo paslaugų išlaidoms kompensuoti sumos, lėšas, skirtas dantų protezavimo paslaugoms kompensuoti, perveda į VRCP atsiskaitomąją sąskaitą.

 26. VRCP gautas lėšas naudoja tik pagal paskirtį, gautų lėšų apskaitą ir atskaitomybę tvarko Lietuvos Respublikoje galiojančių teisės aktų ir Sutartyje nustatyta tvarka.

 27. Sutartyje nustatyta tvarka VRCP teikia Savivaldybės administracijai suteiktų dantų protezavimo paslaugų, kompensuojamų iš Savivaldybės biudžeto, ataskaitas (Aprašo 2 priedas).

 28. Buhalterinės apskaitos skyriaus atsakingas darbuotojas gautas ataskaitas sutikrina su Socialinės rūpybos skyriaus vedėjo patvirtintu Sąrašu.

 29. Nepanaudotas Savivaldybės biudžeto lėšas VRCP turi grąžinti į Sutartyje nurodytą Savivaldybės administracijos banko sąskaitą iki einamųjų metų gruodžio 20 d.

**V SKYRIUS**

**BAIGIAMOSIOS NUOSTATOS**

 30. Savivaldybės administracija informuoja VRCP apie skirtų lėšų sumą dantų protezavimo paslaugų teikimo išlaidoms kompensuoti, patvirtinus Savivaldybės biudžetą.

 31. Už kokybišką kompensuojamų dantų protezavimo paslaugų teikimą ir tinkamą lėšų panaudojimą atsako VRCP.

 32. VRCP turi sudaryti sąlygas asmenims arba jų atstovams susipažinti su Aprašu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Dantų protezavimo paslaugų išlaidų

 kompensavimo iš Vilniaus rajono savivaldybės

 biudžeto tvarkos aprašo

 1 priedas

**PRAŠYMAS KOMPENSUOTI DANTŲ PROTEZAVIMO IŠLAIDAS IŠ VILNIAUS RAJONO SAVIVALDYBĖS BIUDŽETO LĖŠŲ**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |

(Asmens, kuriam reikalingas dantų protezavimas, vardas ir pavardė didžiosiomis spausdintinėmis raidėmis)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |

(Asmens kodas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Deklaruotos gyvenamosios vietos adresas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(elektroninio pašto arba telefono Nr.)

**VILNIAUS RAJONO SAVIVALDYBĖS ADMINISTRACIJOS**

**SOCIALINĖS RŪPYBOS SKYRIUI**

\_\_\_\_\_\_\_\_\_\_\_\_\_\_\_\_\_\_\_

(Prašymo pildymo data)

 Prašau man kompensuoti dantų protezavimo paslaugų išlaidas.

Pateikiu:

1. Odontologo išduotą išvadą dėl dantų protezavimo reikiamumo (forma Nr. 027/a) / antrinio ar tretinio lygio odontologines paslaugas teikiančios asmens sveikatos priežiūros įstaigos gydytojų specialistų konsiliumo išvadą.

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Nurodomas asmens tapatybę patvirtinančio dokumento pavadinimas, serija, numeris, išdavimo data)

3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Nurodomi kitų pateikiamų dokumentų pavadinimai)

 *Su Dantų protezavimo paslaugų išlaidų kompensavimo iš Vilniaus rajono savivaldybės biudžeto tvarkos aprašu esu susipažinęs (-usi**).\_\_\_\_\_\_\_\_\_\_\_\_\_ (parašas).*

 *Sutinku, kad dantų protezavimo paslaugų išlaidų kompensavimo tikslu apie mane ir bendrai gyvenančius asmenis iš kitų institucijų bus renkama informacija apie gaunamas pajamas, veiklos pobūdį ir kita paslaugas kompensuoti būtina informacija ).\_\_\_\_\_\_\_\_\_\_\_\_\_ (parašas).*

 *Man išaiškinta, kad kompensacija už suteiktas dantų protezavimo paslaugas neviršys Dantų protezavimo paslaugų išlaidų kompensavimo iš Privalomojo sveikatos draudimo fondo biudžeto tvarkos aprašo 8 punkte nustatyto bazinio dydžio.\_\_\_\_\_\_\_\_\_\_\_\_\_ (parašas).*

|  |
| --- |
|  |

*(nurodoma kompensacijos suma balais, kurią įrašo ir pasirašo VRCP odontologinės priežiūros (pagalbos) paslaugas teikiančio skyriaus atstovas)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Asmens arba jo atstovo parašas) (Asmens arba jo atstovo vardas, pavardė)

 Dantų protezavimo paslaugų išlaidų

 kompensavimo iš Vilniaus rajono savivaldybės

 biudžeto tvarkos aprašo

 2 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Asmens sveikatos priežiūros įstaigos pavadinimas)

**20\_\_\_ m. \_\_\_\_\_\_\_\_\_\_\_\_\_\_\_**

**SUTEIKTŲ DANTŲ PROTEZAVIMO PASLAUGŲ ATASKAITA**

\_\_\_\_\_\_\_\_\_\_\_\_ Nr. \_\_\_\_\_\_

 (Data)

\_\_\_\_\_\_\_\_\_\_\_\_\_\_\_\_\_\_\_\_\_\_

(Sudarymo vieta)

| Eil. Nr. | Asmens vardas | Asmens pavardė | Asmens kodas | Paslaugos atlikimo data | Iš savivaldybės biudžeto kompensuojama išlaidų suma, Eur | Visa suteiktos paslaugos kaina, Eur | Sąskaitos faktūros Nr., data |
| --- | --- | --- | --- | --- | --- | --- | --- |
| 1 | 2 | 3 | 4 | 5 | 6 | 7 | 8 |
|  |  |  |  |  |  |  |  |
|  |  |  |  |  |  |  |  |

 VRCP vyr. gydytojas \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas) (vardas, pavardė)

 Vyriausiasis buhalteris / finansininkas \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas) (vardas, pavardė)

|  |
| --- |
|  |